LV Eiropas Savienības Oficiālais Vēstnesis C 227/3

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 227/03)

Atbalsta numurs: XA 270/07

Dalībvalsts: Slovēnijas Republika

Reģions: Občina Prebold

Atbalsta shēmas nosaukums vai individuālā atbalsta saņēmēja uzņēmuma nosaukums: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Juridiskais pamats: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 37 000

2008: EUR 37 000

2009: EUR 39 000

2010: EUR 39 000

2011: EUR 40 000

2012: EUR 40 000

2013: EUR 40 000

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— Līdz 50 % no attaisnotajām izmaksām mazāk labvēlīgos apgabalos.

— Līdz 40 % no attaisnotajām izmaksām citos apgabalos.

— Līdz 60 % no attaisnotajām izmaksām mazāk labvēlīgos apgabalos un līdz 50 % no attaisnotajām izmaksām citos apgabalos, ja ieguldījumus veic jaunie lauksaimnieki piecu gadu laikā pēc lauku saimniecības nodibināšanas.

Atbalsta mērķis ir ieguldījumi lauku saimniecību objektu atjaunošanā un lauksaimnieciskajai ražošanai paredzēto iekārtu iegādei, ieguldījumi ilggadīgo kultūru audzēšanā, aramzemes uzlabošanā un ganību apsaimniekošanā.

2. Tradicionālo ainavu un ēku saglabāšana:

— Līdz 100 % no faktiskajām izmaksām ar ražošanu nesaistītos objektos.

— Līdz 60 % no faktiskajām izmaksām vai līdz 75 % mazāk labvēlīgos apgabalos lauku saimniecību ražošanas objektos, ja vien ieguldījums nav saistīts ar ražošanas jaudas palielināšanu saimniecībā.

— Papildu atbalstu drīkst piešķirt, lai segtu līdz 100 % no papildizmaksām, kas rodas, izmantojot tradicionālus materiālus, kas vajadzīgi, lai saglabātu ēku kultūrvēsturiskās īpatnības.

3. Saimniecību ēku pārvietošana sabiedrības interesēs:

— Līdz 100 % no faktiskajām izmaksām, ja pārvietošana ietver tikai jau esošo ēku izjaukšanu, pārnešanu un uzcelšanu no jauna.

— Ja pārvietošanas rezultātā lauksaimnieks iegūst modernāk iekārtotas ēkas, lauksaimniekam jāiegulda vismaz 60 % no attiecīgo ēku vērtības palielinājuma pēc pārvietošanas vai 50 % mazāk labvēlīgos apgabalos. Ja saņēmējs ir jaunais lauksaimnieks, šim ieguldījumam ir jābūt attiecīgi vismaz 55 % vai 45 %.

— Ja ēku pārvietošana rada ražošanas jaudas pieaugumu, atbalsta saņēmēja ieguldījumam jābūt vismaz 60 % vai 50 % mazāk labvēlīgos apgabalos no izdevumiem, kas saistīti ar šo pieaugumu. Ja saņēmējs ir jaunais lauksaimnieks, šim ieguldījumam ir jābūt attiecīgi vismaz 55 % vai 45 %.

4. Atbalsts apdrošināšanas prēmiju izmaksām:

— Pašvaldības līdzfinansējuma summa ir starpība starp apdrošināšanas prēmijām saņemto līdzfinansējumu no valsts budžeta un summu, kas veido līdz 50 % no apdrošināšanas prēmiju attaisnotajām izmaksām par sējumu un augļu ražas apdrošināšanu un lauksaimniecības dzīvnieku apdrošināšanu pret slimībām.

5. Atbalsts zemes pārdalīšanai:

— Līdz 100 % no faktiskajām attaisnotajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— Līdz 100 % no faktiskajām attaisnotajām izmaksām subsidētu pakalpojumu veidā bez tiešiem naudas maksājumiem ražotājiem.

7. Tehniskā atbalsta nodrošināšana:

— Atbalstu var piešķirt, lai segtu līdz 100 % no izmaksām izglītībai un apmācībai, trešo pušu sniegtiem konsultāciju pakalpojumiem un forumu, konkursu, izstāžu, gadatirgu rīkošanai, kā arī publikācijām un tīmekļa vietnēm. Atbalsts piešķirams subsidētu pakalpojumu veidā bez tiešiem naudas maksājumiem ražotājiem

Īstenošanas datums: 2007. gada oktobris (atbalsts netiks piešķirts pirms kopsavilkuma publicēšanas Eiropas Komisijas tīmekļa vietnē).

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Galvenais mērķis — atbalsts MVU

Atsauce uz Regulu (EK) Nr. 1857/2006 un attaisnotās izmaksas: II nodaļa noteikumu projektā par atbalsta piešķiršanu lauksaimniecības un lauku teritoriju saglabāšanai un attīstībai Prebold pašvaldībā plānošanas perioda laikā no 2007. gada līdz 2013. gadam ietver valsts atbalsta pasākumus saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

6. pants. Lauku saimniecību ēku pārvietošana sabiedrības interesēs;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Prebold Hmeljarska cesta 3 SLO-3312 Prebold

Tīmekļa vietne: http://www.uradni-list.si/1/ulonline.jsp?urlid=200785&dhid=91588

Cita informācija: Pasākums par apdrošināšanas prēmiju maksājumiem sējumu un augļu ražas apdrošināšanai attiecas uz šādiem nelabvēlīgiem klimatiskiem apstākļiem, ko var pielīdzināt dabas katastrofām: pavasara salna, krusa, zibens un zibens izraisīts ugunsgrēks, viesuļvētras un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāveic pašvaldībai, un vispārējiem noteikumiem (pasākumi pirms atbalsta piešķiršanas, kumulācija, pārredzamība un uzraudzība)

Vinko DEBELAK

Prebold pašvaldības mērs

Atbalsta numurs: XA 289/07

Dalībvalsts: Lietuvas Republika

Reģions: —

Atbalsta shēmas nosaukums vai individuālā atbalsta saņēmēja uzņēmuma nosaukums: Parama ūkiams modernizuoti 2007—2013 m.

Juridiskais pamats: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Plānotais gada budžets ir LTL 10,5 miljoni (EUR 3,04 miljoni, piemērojot oficiālo valūtas maiņas kursu)

Atbalsta maksimālā intensitāte: Saskaņā ar minētajiem noteikumiem zemnieki saņem atbalstu, kas nosedz 20 % no iepirkto jauno traktoru vai ražas novākšanas kombainu izmaksām, tomēr zemniekiem, kuri pieteikuma iesniegšanas dienā ir jaunāki par 40 gadiem un kuri nodarbojas ar lauksaimniecību ne vairāk kā piecus gadus pirms traktora vai ražas novākšanas kombaina iepirkšanas (turpmāk — “jaunie lauksaimnieki”), var saņemt atbalstu, kas nosedz 25 % no pirkumu izmaksām.

Ieguldījumu atbalsts vienam saņēmējam un par pieteikumu nedrīkst pārsniegt LTL 10 000 (vai LTL 15 000 jaunajiem lauksaimniekiem), pērkot traktoru, un LTL 40 000 (vai LTL 50 000 jaunajiem lauksaimniekiem), pērkot ražas novākšanas kombainu.

Piešķirtā atbalsta apmērs, kas nosedz daļu no traktora vai ražas novākšanas kombaina iepirkšanas izmaksām, nedrīkst pārsniegt 40 % no attaisnotajiem ieguldījumiem (vai 50 % jaunajiem lauksaimniekiem). Traktora vai ražas novākšanas kombaina iepirkšanai saņemto atbalstu nedrīkst summēt ar atbalstu, kas attiecas uz tās pašas pozīcijas attaisnotajiem izdevumiem, ja šādas summēšanas rezultātā atbalsta intensitāte pārsniedz augstāk minēto summu, kā norādīts Regulas (EK) Nr. 1857/2006 19. pantā. Visi ieguldījumu atbalsta maksājumi, ko saņem traktora vai ražas novākšanas kombaina iepirkšanai, ir jāapvieno. Tie attiecas arī uz valsts atbalstu, kas tiek saņemts saskaņā ar augstāk minētajiem noteikumiem, un uz jebkuru citu finansiālu palīdzību, kas saņemta jauna traktora vai ražas novākšanas kombaina iegādei un norādīta pieteikuma iesniedzēja maksājuma pieprasījumā.

Maksimālā ieguldījumu atbalsta summa, kas tiek piešķirta saņēmējam, nepārsniedz summu, kura norādīta Regulas (EK) Nr. 1857/2006 4. panta 9. punktā — EUR 400 000.

Atbalsta summu var mainīt, ņemot vērā saņēmēju skaitu un vajadzīgo finansējumu

Īstenošanas datums:

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis:

— atbalsts MVU,

— mašīnu un iekārtu iegāde,

— ražošanas izmaksu samazināšana,

— lauku saimniecību konkurētspējas uzlabošana,

— lauksaimniecības iekārtu iegādes atvieglošana.

Ir jāpiemēro Regulas (EK) Nr. 1857/2006 4. panta 4. punkta b) apakšpunktā minētie noteikumi

Attaisnotie izdevumi:

1) Īpaša lauku atbalsta programmas fonda līdzekļus izmanto, lai segtu daļu no izmaksām (bez PVN), kas radušās, iegādājoties jaunus traktorus (turpmāk — “traktori”) un jaunus pašgājēju vai piekabināmus kombainus ražas novākšanai, izņemot cukurbiešu novākšanas kombainus, (turpmāk — “ražas novākšanas kombaini”), ko izmanto lauksaimnieciska ražošanā.

2) Saņēmēji saņem atbalstu tikai par tām traktora vai ražas novākšanas kombaina pirkšanas izmaksām, kuras apstiprināja ar Lauksaimniecības ministrijas pakļautībā esošās valsts maksājumu aģentūras (turpmāk — “aģentūra”) direktora rīkojumu un kuras radušās pēc rīkojuma stāšanās spēkā. Saskaņā ar šiem noteikumiem piešķirtais atbalsts tiek iedalīts ne vairāk kā viena traktora vai ražas novākšanas kombaina iegādes izmaksu finansēšanai viena kalendārā gada laikā.

3) Saskaņā ar Regulas (EK) Nr. 1857/2006 4. panta 7. punktu atbalstu nedrīkst piešķirt atbalstu ieguldījumiem, kas attiecas uz lauksaimniecības tehnikas vienkāršu nomaiņu

Tautsaimniecības nozare: Lauksaimniecības produktu primāra ražošana

Piešķīrējas iestādes nosaukums un adrese:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Tīmekļa vietne: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Cita informācija: —

Lietuvas Republikas Lauksaimniecības ministrija

Valsts sekretārs

Vidmantas KANOPA

Atbalsta numurs: XA 342/07

Dalībvalsts: Slovēnijas Republika

Reģions: Območje občine Lovrenc na Pohorju

Atbalsta shēmas nosaukums vai individuālā atbalsta saņēmēja uzņēmuma nosaukums: Program razvoja kmetijstva in podeželja v občini Lovrenc na Pohorju 2007–2013

Juridiskais pamats: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 19 200

2008: EUR 22 200

2009: EUR 22 700

2010: EUR 22 900

2011: EUR 23 100

2012: EUR 23 300

2013: EUR 23 500

Atbalsta maksimālā intensitāte:

1. Ieguldījumi saimniecībās primārās ražošanas vajadzībām:

— līdz 50 % no attaisnotajām izmaksām mazāk labvēlīgos apgabalos un līdz 40 % no attaisnotajām izmaksām citos apgabalos.

Atbalstu piešķir, lai atjaunotu lauksaimniecības objektus, iegādātos aprīkojumu, ko izmanto lauksaimnieciskajā ražošanā, lai ieguldītu ilggadīgajās kultūrās, lauksaimniecības zemes uzlabošanā un lai apsaimniekotu ganības.

2. Atbalsts zemes pārdalīšanai:

— līdz 100 % no faktiskajām juridiskajām un administratīvajām izmaksām.

3. Tehniskā atbalsta nodrošināšana lauksaimniecības nozarē:

— līdz 50 % no izmaksām lauksaimnieku izglītošanai un apmācībai, konsultāciju pakalpojumiem un forumu, konkursu, izstāžu un gadatirgu organizēšanai, publikācijām, katalogiem, tīmekļa vietnēm un zinātnisko atziņu popularizēšanai; atbalstu piešķir subsidētu pakalpojumu veidā, un tas nedrīkst ietvert tiešus maksājumus ražotājiem

Īstenošanas datums: 2007. gada novembris (atbalsts netiks piešķirts pirms kopsavilkuma publicēšanas EK tīmekļa vietnē)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalstīt MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu par valsts atbalsta piešķiršanu lauksaimniecības un lauku saglabāšanai un attīstībai Lovrenc na Pohorju pašvaldībā projekta II nodaļā ietverti pasākumi, kuri ir valsts atbalsts saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

13. pants. Atbalsts zemes pārdalīšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) ekonomikas nozare(-es): Lauksaimniecība

Piešķīrējas iestādes nosaukums un adrese:

Občina Lovrenc na Pohorju Spodnji trg 8 SLO-2344 Lovrenc na Pohorju

Tīmekļa vietne: http://www.izit.si/muv/index.php?action=showIzdaja&year=2007&izdajaID=423 950. lpp.

Cita informācija: Pašvaldības noteikumi atbilst Regulā (EK) Nr. 1857/2006 iestrādātajām prasībām par, kas jāveic pašvaldībai, un vispārīgiem piemērojamiem noteikumiem (pasākumi pirms atbalsta piešķiršanas, kumulācija, pārredzamība un pārraudzība)

Atbalsta numurs: XA 350/07

Dalībvalsts: Apvienotā Karaliste

Reģions: Scotland

Atbalsta shēmas nosaukums vai individuālā atbalsta saņēmēja uzņēmuma nosaukums: Scottish Ewe Scheme

Juridiskais pamatojums: Section 4 and 6 of the Small Landholders (Scotland) Act 1911

Regula (EK) Nr. 1857/2006

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: 2007. — lēstās izmaksas GBP 18 800 000

Atbalsta maksimālā intensitāte: Atbalsts ir paredzēts tādu ienākumu zaudējumu kompensēšanai, kas radušies, pildot karantīnas saistības pēc slimības, kuras uzliesmojumu valsts iestādes ir oficiāli atzinušas. Kopā ar Sheep Welfare Scheme (Aitu labturības shēma, saskaņā ar kuru lauksaimnieki saņems kompensāciju aptuveni GBP 1,5 miljonu apmērā) atbalsts nepārsniegs 100 % no izmaksām, kas nepieciešamas mutes un nagu sērgas (FMD) kontroles pasākumu prasību izpildei. Shēmu finansē Skotijas izpildvara.

Skotijas izpildvaras ekonomikas konsultanti lēš, ka FMD karantīnas ierobežojumu ievērošanas izmaksas sasniedz GBP 28 500 000. Skotijas izpildvaras kopējās izmaksas par pasākumu kopumu FMD karantīnas ierobežojumiem, tostarp Skotijas aitu shēmu un Aitu labturības shēmu, nepārsniegs GBP 25 100 000

Īstenošanas datums:

Atbalsta shēmas vai individuālā atbalsta ilgums: Atbalsta izmaksa tiks veikta kā vienreizējs maksājums ražotājiem 2007. gada novembrī vai decembrī. Shēmas darbība tiks izbeigta 2007. gada 31. decembrī

Atbalsta mērķis: Atbalsts paredzēts, lai ražotājiem segtu ienākumu zaudējumus, ko radījuši aprites un eksporta ierobežojumi pēc mutes un nagu sērgas uzliesmojuma Apvienotajā Karalistē. Atbalsts atbilst Regulas (EK) Nr. 1857/2006 10. panta 2. punkta noteikumiem

Attaisnotie izdevumi: Ienākumu zaudējumi, kas radušies aprites un eksporta ierobežojumu dēļ (tostarp papildu uzturēšanas prasības, ražīguma un tirgus vērtības krišanās), tiek lēsti GBP 6,00 apmērā par katru vaislas aitu vai jaunu aitu, kas 2007. gada 1. martā bija ražotāju īpašumā. Šie skaitļi ir noteikti 2007. gada vienotajā pieteikuma veidlapā, kura tika iesniegta 2007. gada 15. maijā. Ir paredzēts, ka kompensācija tiks izmaksāta par 3 133 000 dzīvniekiem, un tādējādi shēmas kopsumma ir aptuveni GBP 18 800 000. Tas atbilst Regulas (EK) Nr. 1857/2006 10. panta noteikumiem, kas paredz, ka bruto atbalsta intensitāte nedrīkst pārsniegt 100 % un ka atbalsts kompensē ienākumu zaudējumus, kuri radušies, pildot karantīnas saistības

Attiecīgā(-ās) nozare(-es): Shēma attiecas uz Skotijas lauksaimniecības nozares vaislas aitu apakšnozari

Piešķīrējas iestādes nosaukums un adrese:

Scottish Executive Pentland House 47 Robb's Loan Edinburgh EH14 1TY United Kingdom Kontaktpersona Brian Endicott Tālr.: (44) 0131 244 6546

Tīmekļa vietne: http://www.scotland.gov.uk/Topics/Agriculture/grants/Schemes/ScottishEweScheme

Atbalsta numurs: XA 378/07

Dalībvalsts: Slovēnijas Republika

Reģions: Občina Vuzenica

Atbalsta shēmas nosaukums vai individuālo atbalstu saņēmēja uzņēmuma nosaukums: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Juridiskais pamats: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā atbalsta kopsumma:

2007: EUR 7 431

2008: EUR 16 000

2009: EUR 16 000

2010: EUR 16 000

2011: EUR 16 000

2012: EUR 16 000

2013: EUR 16 000

Atbalsta maksimālā intensitāte:

1. Ieguldījumi lauksaimniecības uzņēmumos primārai ražošanai:

— līdz 50 % no attaisnotajām izmaksām mazāk labvēlīgos apgabalos,

— līdz 40 % no attaisnotajām izmaksām citos apgabalos,

— līdz 60 % no attaisnotajām izmaksām mazāk labvēlīgos apgabalos un līdz 50 % no attaisnotajām izmaksām citos apgabalos, ja ieguldījumus izdarījuši jaunie lauksaimnieki piecu gadu laikā pēc darbības uzsākšanas.

Atbalsta mērķis ir ieguldījumi ražošanas līdzekļos, iekārtu iegāde lauksaimnieciskajai ražošanai, ieguldījumi ilggadīgo kultūru stādījumu ierīkošanai, lauksaimniecības zemju ielabošanai un ganību atjaunošanai.

2. Tradicionālo kultūrvēsturisko ainavu un ēku saglabāšana:

— līdz 100 % no faktiskajām izmaksām par ieguldījumiem ar ražošanu nesaistītos objektos,

— līdz 60 % no faktiskajām izmaksām vai līdz 75 % mazāk labvēlīgos apgabalos ieguldījumiem lauku saimniecību ražošanas objektos ar noteikumu, ka šie ieguldījumi nepalielina saimniecības ražošanas jaudu,

— var tikt piešķirts papildu atbalsts, kas sedz līdz 100 % no papildu izmaksām, kas rodas, izmantojot tradicionālos materiālus, kuri vajadzīgi ēku kultūrvēsturisko īpatnību saglabāšanai.

3. Lauku saimniecības ēku pārvietošana sabiedrības interesēs:

— līdz 100 % no faktiskajām izmaksām gadījumos, kad pārvietošana paredz izjaukt, pārvietot un no jauna uzcelt esošās ēkas,

— ja pārvietošanas rezultātā lauksaimnieks iegūst modernākas ēkas, lauksaimniekam pašam jāiegulda vismaz 60 %, vai mazāk labvēlīgos apgabalos attiecīgi 50 % no šādu ēku vērtības palielinājuma pēc pārvietošanas. Ja saņēmējs ir jaunais zemnieks, šis ieguldījums ir attiecīgi vismaz 55 % vai 45 %,

— ja sabiedrības interesēs veiktās pārvietošanas rezultātā palielinās ražošanas jauda, šo priekšrocību izmantotājam jāiegulda vismaz 60 % no izmaksām, vai mazāk labvēlīgos apgabalos attiecīgi 50 % no izmaksām, kuras saistītas ar ražošanas jaudu palielināšanos. Ja saņēmējs ir jaunais zemnieks, šis ieguldījums ir attiecīgi vismaz 55 % vai 45 %.

4. Atbalsts apdrošināšanas prēmiju maksājumiem:

— pašvaldības līdzfinansējuma apjoms ir starpība starp apdrošināšanas prēmiju līdzfinansējumu no valsts budžeta, un līdz 50 % no apdrošināšanas prēmiju attaisnotajām izmaksām par apdrošināšanu lauksaimniecības kultūru un dzīvnieku slimību radīto zaudējumu gadījumiem.

5. Atbalsts zemes pārdalīšanai:

— līdz 100 % apmērā no faktiskajām juridiskajām un administratīvajām izmaksām.

6. Atbalsts kvalitatīvu lauksaimniecības produktu ražošanas veicināšanai:

— līdz 100 % apmērā no subsidēto pakalpojumu izmantošanas izmaksām, tas nedrīkst ietvert tiešus maksājumus naudā.

7. Tehniskā atbalsta sniegšana:

— līdz 100 % no izmaksām, kas saistītas ar lauksaimnieku izglītību un apmācību, konsultāciju pakalpojumu izmantošanu, pieredzes apmaiņas forumu, konkursu, izstāžu un gadatirgu organizāciju, publikācijām, katalogiem, tīmekļa vietnēm un aizvietošanas pakalpojumiem. Atbalsts jāsniedz subsidētu pakalpojumu veidā, un tas nedrīkst ietvert tiešus maksājumus naudā ražotājiem

Īstenošanas datums: 2007. gada novembris (atbalsts netiks piešķirts līdz kopsavilkuma publikācijai Eiropas Komisijas tīmekļa vietnē internetā)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Mazo un vidējo uzņēmumu (MVU) atbalstīšana

Atsauce uz Regulas (EK) Nr. 1857/2006 pantiem un attaisnotās izmaksas: II nodaļā noteikumu projektam par valsts atbalsta piešķiršanu lauksaimniecības un lauku teritoriju saglabāšanai un attīstībai Vuzenica pašvaldībā plānošanas periodā 2007.–2013. g. iekļauti pasākumi, kas ir valsts atbalsts saskaņā ar Komisijas 2006. gada 15. decembra Regulas (EK) Nr. 1857/2006 par EK līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.) šādiem pantiem:

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

6. pants. Lauku saimniecības ēku pārvietošana sabiedrības interesēs;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Tautsaimniecības nozare: Lauksaimniecība

Piešķīrējas iestādes nosaukums un adrese:

Občina Vuzenica Mladinska ulica 1 SLO-2367 Vuzenica

Tīmekļa vietne: http://www.izit.si/muv/index.php?action=showIzdaja&year=2007&izdajaID=426

Nr. 569, 30. lpp.

Cita informācija: Pasākumā, kas saistīts ar apdrošināšanas prēmiju maksāšanu par lauksaimniecības kultūru apdrošināšanu, ietverta arī apdrošināšana zaudējumu gadījumiem, ko rada nelabvēlīgi klimatiskie apstākļi, kas pielīdzināmi dabas katastrofām: pavasara salnas, krusa, zibens, zibens spēriena izraisīti ugunsgrēki, vētra un plūdi.

Pašvaldības noteikumi atbilst Regulas (EK) Nr. 1857/2006 prasībām par pašvaldībai veicamajiem pasākumiem un piemērojamajiem vispārīgajiem noteikumiem (pasākumi pirms atbalsta piešķiršanas, atbalsta kumulācija, pārskatāmība un uzraudzība)

Miran KUS

Vuzenica pašvaldības vadītājs